ສະຫະລັດອາເມຣິກາ ມອບເຄື່ອງຊ່ວຍເຫຼືອ ດ້ານການແພດ ແກ່ ສປປ ລາວ
ການມອບຮັບໃນຄັ້ງນີ້ ເປັນພຽງສ່ວນນຶ່ງ ຂອງການຊ່ວຍເຫຼືອໂດຍກົງ ຫຼາຍກວ່າ 8 ລ້ານໂດລາ ຂອງລັດຖະບານສະຫະລັດ ໃຫ້ແກ່ລັດຖະບານ ສປປ ລາວ ນັບຕັ້ງແຕ່ມີການເລີ້ມຕົ້ນການແຜ່ລະບາດຂອງພະຍາດໂຄວິດ.
ທ່ານເອກອັກຄະລັດຖະທູດສະຫະລັດປະຈຳ ສປປ ລາວ ດຣ ປີເຕີ ເຮມ໋ອນ ໄດ້ມອບຊຸດປ້ອງ ກັນສ່ວນຕົວຫຼື PPE ແລະ ເຄື່ອງໃຊ້ທາງການແພດ ໃຫ້ແກ່ທ່ານ ດຣ ບຸນແຝງ ພົມມະໄລສິດ ລັດຖະມົນຕີກະຊວງສາທາລະນະສຸກ ເຊິ່ງການມອບໃນຄັ້ງນີ້ ແມ່ນມີຂຶ້ນໃນວັນທີ 25 ພຶດສະ ພາ ແລະຖືເປັນສ່ວນໜຶ່ງໃນການປະກອບສ່ວນຂອງສະຫະລັດອາເມຣິກາ ເຂົ້າໃນການຊ່ວຍ ເຫລືອວຽກງານຕ້ານພະຍາດໂຄວິດ-19 ຂອງ ສປປ ລາວ ຊຸດປ້ອງກັນຕົວແລະເຄື່ອງໃຊ້ດ້ານ ດັ່ງກ່າວ ແມ່ນເປັນການມອບຄັ້ງທຳອິດໃນການມອບຮັບສອງຄັ້ງໂດຍຜ່ານການຊ່ວຍເຫຼືອຂອງສູນບັນຊາການກອງທັບສະຫະລັດປະຈຳພາກພື້ນອິນໂດປາຊີຟິກ ກະຊວງປ້ອງກັນປະເທດສະຫະລັດໃຫ້ແກ່ສູນກັກບໍລິເວນ 25 ແຫ່ງທົ່ວປະເທດ ຂອງ ສປປ ລາວ ຈຸດປະສົງຂອງການມອບເຄື່ອງດັ່ງກ່າວແມ່ນເພື່ອຕອບສະໜອງຕາມຄວາມຕ້ອງການຂອງທາງບຸກຄະລາກອນແພດໝໍ ຜູ້ທີ່ເຮັດວຽກປະຈຳຢູ່ສູນກັກບໍລິເວນແລະຜູ້ທີຖືກກັກບໍລິເວນໃນແຕ່ລະ ສູນທັງນີ້ກໍ່ເພື່ອເປັນການສຶບຕໍ່ຊ່ວຍເຫລືອວຽກງານ ຂອງອົງການອາຫານໂລກ ທີ່ດຳເນີນການຊ່ວຍເຫຼືອຢູ່ສູນດັ່ງກ່າວ ການຊ່ວຍເຫຼືອນີ້ ມີມູນຄ່າລວມທັງໝົດ 203,000 ໂດລາ ທ່ານທູດ ປີເຕີ ເຮມ໋ອນໄດ້ກ່າວວ່າ “ຂ້າພະເຈົ້າຂໍຊົມເຊີຍ ການນຳຂອງລັດຖະ ບານ ສປປ ລາວ ທີ່ສາມາດສືບຕໍ່ຄວບຄຸມສະຖານະການການແຜ່ລະບາດຂອງພະຍາດໂຄວິດ-19 ໄດ້ເປັນຢ່າງດີ ຂ້າພະເຈົ້າພູມໃຈທີ່ໄດ້ມອບອຸປະກອນການແພດເຫຼົ່ານີ້ ໃຫ້ແກ່ບຸກຄະລາກອນແພດໝໍ ທີ່ເຮັດວຽກປະຈຳ ຢູ່ສູນກັກບໍລິເວນແລະຜູ້ທີຖືກກັກບໍລິເວນໃນສູນຕ່າງໆ ພວກເຮົາຈະສືບຕໍ່ຊ່ວຍເຫຼືອ ສປປ ລາວ ໃນການຄວມຄຸມພະຍາດໂຄວິດ-19 ນີ້ເປັນສ່ວນໜື່ງຂອງການສືບຕໍ່ການຮ່ວມມືລະຫວ່າງ ສະຫະລັດ ແລະ ສປປ ລາວ ໂດຍການເປັນຄູ່ຮ່ວມມືແບບກວມລວມ ພາຍໃຕ້ຂໍ້ຕົກລົງຂອງອະດີດປະທານາທິບໍດີ ບາຣັກ ໂອບາມາ ແລະອະດີດປະທານປະເທດ ທ່ານບຸນຍັງ ວໍລະຈິດ ໃນໄລຍະ 5 ປີທີ່ຜ່ານມາ ການມອບເຄື່ອງຊ່ວຍເຫຼືອໃນຄັ້ງນີ້ ໄດ້ເນັ້ນໜັກໃຫ້ເຫັນການສືບຕໍ່ການຊ່ວຍເຫຼືອຂອງສະຫະ ລັດອາເມຣິກາໃຫ້ແກ່ ສປປ ລາວ ເຊີ່ງເຫັນໄດ້ເຖິງສິ່ງທີ່ທ້າທ້າຍໃນການການຄວມຄຸມພະຍາດໂຄ ວິດ-19 ນີ້ ແລະ ກະຊວງປ້ອງກັນປະເທດສະ ຫະລັດ ກໍຈະຍັງສືບຕໍ່ໃນການເປັນຄູ່ຮ່ວມງານທີ່ດີເພື່ອສ້າງຄວາມອາດສາມາດໃນໄລຍະຍາວ ເຂົ້າໃນວຽກງານສາທາລະນະສຸກ ໃນໄລຍະຫຼາຍປີທີ່ຜ່ານມາ, ກະຊວງປ້ອງກັນປະເທດສະຫະລັດ ໄດ້ມີການເຮັດວຽກຮ່ວມກັບ ກະຊວງສາທາລະນະສຸກ ແລະ ກົມເສນາຮັກ ກະຊວງປ້ອງກັນປະເທດ ສປປ ລາວ ແລະ ການຊ່ວຍເຫຼືອເພື່ອຕອບສະໜອງຄວາມຕ້ອງການທາງດ້ານສະທາລະນະສຸກຂອງປະຊາຊົນລາວ ເຊີ່ງເປັນການປະກອນສ່ວນທີ່ມີມູນຄ່າຫຼາຍກວ່າ 2 ລ້ານ 4 ແສນໂດລາ ໃນຂົງເຂດວຽກງານສ້າງຕືກອາຄານໂຮງໝໍ ລົດແພດສຸກເສີນ ພາກສະໜາມ ອຸປະກອນການແພດ ໃນຫ້ອງວິເຄາະ ອຸປະກອນທີ່ໃຊ້ໃນການກວດພະຍາດໂຄວິດ-19 ແລະ ຊຸດປ້ອງກັນສ່ວນຕົວ ການມອບຮັບໃນຄັ້ງນີ້ ເປັນພຽງສ່ວນນຶ່ງຂອງການຊ່ວຍເຫຼືອໂດຍກົງ ຫຼາຍກວ່າ 8 ລ້ານໂດລາ ຂອງລັດຖະບານສະຫະລັດ ໃຫ້ແກ່ລັດຖະບານ ສປປ ລາວ ນັບຕັ້ງແຕ່ມີການເລີ້ມຕົ້ນການແຜ່ລະບາດຂອງພະຍາດ ພ້ອມດຽວກັນນັ້ນ ໃນປີນີ້ ກໍ່ເປັນການສະຫຼອງ ຄົບຮອບ 5 ປີ ໃນການເປັນຄູ່ຮ່ວມມືແບບກວມລວມ ລະຫວ່າງສະຫະລັດອາເມຣິກາ ແລະ ສປປ ລາວ